ঠাকুরগাঁওয়ে বিজিবি ও গ্রামবাসীর সংঘর্ষে নিহতের ঘটনায় এখনো মামলা হয়নি
Catagory : দেশজুড়ে, প্রচ্ছদ, রংপুর | তারিখ : February, 13, 2019, 4:37 pm
মোঃ ইলিয়াস আলী, নিজস্ব প্রতিবেদক (ঠাকুরগাঁও): ঠাকুরগাঁওয়ের হরিপুরে গরু জব্দ করার জেরে মঙ্গলবার বিজিবির সঙ্গে গ্রামবাসীর সংঘর্ষে তিনজন নিহতের ঘটনায় এখনও কোন মামলা হয়নি।
বুধবার (১৩ ফেব্রুয়ারি) দুপুরে মরদেহগুলোর ময়নাতদন্ত করা হয়েছে। ময়না তদন্ত শেষে লাশগুলো নিজ নিজ পরিবারের কাছে হস্তান্তর করা হয়েছে। ওই সময় বহরাম ও রুইয়া দুইটি গ্রামে শোকের কালো ছায়া নেমে আসে। পরিবারের লোকদের কান্নায় বাতাস ভারি হয়ে উঠে।
অপরদিকে সকালে জেলা প্রশাসনের পক্ষ হতে নিহতের পরিবারকে লাশ দাফনের জন্য ২০ হাজার টাকা করে প্রদান করেন জেলা প্রশাসক ডা. কামরুজ্জামান সেলিম।
অন্যদিকে বিজিবি সদস্যসহ আহত অন্তত ১৬ জনের চিকিৎসা চলছে বিভিন্ন হাসপাতালে। ঘটনা তদন্তে ৭ সদস্যের কমিটি গঠন করেছেন জেলা প্রশাসন।